ઇશ્વર સત્ય છે, આત્મા સત્ય છે, પ્રભુની ત્રિગુણમયી લીલા સત્ય છે. બધે સત્ય જ વ્યાપી રહ્યું છે. જીવનના કણેકણનું એક જ રટણ છે – સત્ય. આપણું જીવન અખિલ સત્યરૂપી તત્વમાં વિચરણ કરતાં કરતાં અમૃતનું પાન કરવા માટે જ છે. પ્રભુએ કૃપા કરીને આપણને આ સંસારની સત્યરૂપી વાટિકામાં ભ્રમણ કરીને આનંદ મેળવવા માટે મોકલ્યા છે, પરંતુ હાય, આપણે તો પોતાને બિલકુલ ભુલતા જઇએ છીએ. વાસ્તવમાં દુનિયા બીજું કાંઇ નથી, આપણી છાયા જ આ સંસારરૂપી દર્પણમાં દેખાઇ રહી છે.